ການຄ້າລາວ-ຈີນ ມີມູນຄ່າເກີນ 1,000 ລ້ານໂດລາ ໃນປີ 2010
ການຄ້າລະຫວ່າງລາວກັບຈີນ ມີມູນຄ່າລວມຫລາຍກ່ວາ 1,000 ລ້ານໂດລາ ໃນປີ 2010 ທີ່ຜ່ານມາ ຍ້ອນກຸ່ມທຸລະກິດຈີນໄປລົງທຶນ ໃນລາວຫຼາຍຂຶ້ນ.
ການຄ້າລະຫວ່າງລາວກັບຈີນ ມີມູນຄ່າລວມ ເກີນ 1,000 ລ້ານໂດລາ ໃນປີ 2010 ທີ່ຜ່ານມາ ໂດຍເປັນຜົນມາຈາກການທີ່ກຸ່ມທຸລະກິດຈາກຈີນໄດ້ພາກັນຫຼັ່ງໄຫຼ ເຂົ້າໄປລົງ ທຶນໃນລາວຫຼາຍຂຶ້ນຢ່າງຕໍ່ເນື່ອງ ທ່ານນາມ ວິຍະເກດ ລັດຖະມົນຕີວ່າການກະຊວງອຸດສະ ຫະກໍາ ແລະການຄ້າຂອງລາວ ຖະແຫຼງວ່າການຄ້າລະ ຫວ່າງລາວກັບຈີນໃນຕະຫຼອດປີ 2010 ທີ່ຜ່ານມາ ມີ ມູນຄ່າລວມສູງກວ່າເປົ້າໝາຍທີ່ທາງການທັງສອງຝ່າຍ ໄດ້ວາງເອົາໄວ້ ຊຶ່ງກໍຄືໃນຂະນະທີ່ເປົ້າໝາຍໄດ້ວາງເອົາໄວ້ທີ່ລະດັບ 1,000 ລ້ານໂດລານັ້ນ ກໍປາກົດວ່າການຄ້າທີ່ທັງສອງຝ່າຍປະຕິບັດໄດ້ຈິງນັ້ນມີມູນຄ່າລວມເຖິງ 1,055 ລ້ານໂດລາ ຍິ່ງໄປກວ່ານັ້ນກໍຍັງປາກົດວ່າລາວເປັນຝ່າຍທີ່ໄດ້ປຽບເກີນດຸນການຄ້າຕໍ່ຈີນອີກດ້ວຍ ຊຶ່ງກໍ ຄືໃນຂະນະທີ່ລາວນໍາເຂົ້າສິນຄ້າຈາກຈີນຄິດເປັນມູນຄ່າລວມ 484 ລ້ານໂດລາ ຫຼືເພີ່ມຂຶ້ນ 28 2% ເມື່ອປຽບທຽບກັບປີ 2009 ນັ້ນກໍປາກົດວ່າລາວໄດ້ສົ່ງອອກສິນຄ້າໄປຈີນຄິດເປັນ ມູນຄ່າລວມເຖິງ 571 ລ້ານໂດລາ ຫຼືເພີ່ມຂຶ້ນເຖິງ 52 5% ເມື່ອທຽບໃສ່ກັບປີ 2009 ແຕ່ຢາງໃດກໍຕາມ ການທີ່ມູນຄ່າການຄ້າ ລະຫວ່າງລາວກັບຈີນເພີ່ມຂຶຶ້ນ ແລະລາວ ກໍເປັນຝ່າຍໄດ້ປຽບດຸນການຄ້າຕໍ່ຈີນນັ້ນ ກໍເປັນຍ້ອນວ່າບັນດານັກທຸລະກິດຈີນໄດ້ ພາກັນຫຼັ່ງໄຫຼເຂົ້າມາລົງທຶນຢູ່ໃນລາວຫຼາຍ ຂຶ້ນຕໍ່ເນືອງ ໃນຊ່ວງປີ 2000-2010 ທີ່ ຜ່ານມານັ້ນ ກໍ່ປາກົດວ່າກຸ່ມທຸລະກິດຈີນ ໄດ້ເຂົ້າມາລົງທຶນໃນລາວ ຄິດເປັນມູນຄ່າ ລວມເກີນກວ່າ 3,600 ລ້ານໂດລາ ແລະ ກໍກາຍເປັນປະເທດທີ່ລົງທຶນໃນລາວຫຼາຍ ທີ່ສຸດແລ້ວ ເພາະສະນັ້ນ ຈຶ່ງເຮັດໃຫ້ຕ້ອງມີການນໍາສິນ ຄ້າປະເພດທຶນເຂົ້າມາໃນລາວຫຼາຍຂຶ້ນ ແລະໃນຂະນະດຽວກັນກຸ່ມທຸລະກິດຈີນທີ່ລົງທຶນໃນ ລາວຫຼາຍກວ່າ 440 ໂຄງການນັ້ນ ກໍໄດ້ພາກັນສົ່ງຜົນຜະລິດຈາກລາວ ກັບຄືນໄປປະເທດ ຈີນເພີ່ມຫຼາຍຂຶ້ນນັບມື້ອີກດ້ວຍເຊັ່ນກັນ ດ້ວຍເຫດນີ້ ຈຶ່ງເຮັດໃຫ້ລາວເປັນຝ່າຍທີ່ໄດ້ປຽບ ດຸນການຄ້າຕໍ່ຈີນນັ້ນເອງ ນອກຈາກນີ້ ເພື່ອເປັນການຮັບປະກັນວ່າການຄ້າລະຫວ່າງລາວກັບຈີນຈະຍັງມີມູນຄ່າເພີ່ມ ສູງຂຶ້ນອີກຢ່າງຕໍ່ເນື່ອງ ລວມທັງຍັງເພື່ອເປັນການສ້າງເງື່ອນໄຂສະດວກໃຫ້ກັບການລົງທຶນ ຂອງກຸ່ມທຸລະກິດຈີນໃນລາວອີກດ້ວຍນັ້ນ ທາງການລາວກັບຈີນກໍຍັງໄດ້ຕົກລົງຮ່ວມມືກັນ ຢ່າງໃກ້ຊິດເຂົ້າໃນການປ້ອງກັນ ແລະຮັກສາຄວາມສົງຮຽບຮ້ອຍທັງພາຍໃນປະເທດ ແລະຢູ່ ຕາມຊາຍແດນລະຫວ່າງສອງປະເທດໃຫ້ໄດ້ຢ່າງມີປະສິດທິພາບອີກດ້ວຍ ດັ່ງທີ່ທ່ານທອງບັນ ແສງອາພອນ ລັດຖະມົນຕີວ່າການກະຊວງປ້ອງກັນຄວາມສະງົບພາຍໃນຂອງລາວ ໄດ້ຖະ ແຫຼງຢືນຢັນວ່າ: ສໍາລັບໃນຕະຫຼອດປີ 2011 ນີ້ ກະຊວງອຸດສາຫະກໍາ ແລະການ ຄ້າໄດ້ວາງຄາດໝາຍທີ່ຈະສົ່ງເສີມການສົ່ງອອກສິນຄ້າໄປຕ່າງປະເທດ ໃຫ້ໄດ້ໃນມູນຄ່າລວມ ບໍ່ໜ້ອຍກວ່າ 1,220 ລ້ານໂດລາຫຼືເພີ່ມຂຶ້ນຈາກປີ 2010 ໃນອັດຕາສະເລ່ຍເຖິງ 17 55% ສ່ວນການນໍາເຂົ້າສິນຄ້າຈາກຕ່າງປະເທດນັ້ນ ທາງການກະຊວງອຸດສະຫະກໍາ ແລະການຄ້າ ຂອງລາວກໍຈະຄວບຄຸມໃຫ້ຢູ່ໃນລະດັບມູນຄ່າລວມບໍ່ເກີນ 1,240 ລ້ານໂດລາ ຊຶ່ງກໍ່ຈະເຮັດ ໃຫ້ລາວຂາດດຸນການຄ້າຕ່າງປະເທດໃນມູນຄ່າລວມຕໍ່າກວ່າ 20 ລ້ານໂດລາຫຼືບໍ່ເຖິງ 1% ຂອງມູນຄ່າການຄ້າຕ່າງປະເທດທັງໝົດ ແຕ່ສໍາລັບໃນປີ 2010 ທີ່ຜ່ານມານັ້ນກໍປາກົດວ່າ ລາວໄດ້ສົ່ງອອກສິນຄ້າໄປຕ່າງປະເທດຄິດ ເປັນມູນຄ່າລວມ 1,030 ລ້ານໂດລາ ຫຼືເກີນຄາດໝາຍເຖິງ 18 38% ຫາກແຕ່ວ່າສໍາລັບ ໃນດ້ານການນໍາເຂົ້າສິນຄ້າຈາກຕ່າງປະເທດນັ້ນ ກໍມີມູນຄ່າລວມເຖິງ 1,250 ລ້ານໂດລາຊຶ່ງ ຖືວ່າເກີນກວ່າລະດັບຄາດໝາຍທີ່ວາງເອົາໄວ້ ເຖິງ 19 49% ແລະກໍເຮັດໃຫ້ລາວຕ້ອງຂາດ ດຸນການຄ້າຕ່າງປະເທດ ເຖິງ 220 ລ້ານໂດລາ